Sukupuolivaikutusten arviointi

Avokysymysmalliesimerkki

Virastoerän kohdentamista koskevan ehdotuksen sukupuolivaikutusten arviointi, avokysymyksiä koskeva esimerkkimalli:

1. Miten osapuolten kesken sovittavat mahdolliset muut kuin tehtäväkohtaiset ja henkilökohtaiseen työsuoritukseen perustuvat palkanosat, palkanlisät ja lisäpalkkiot tai työaikakorvaukset jakautuvat sukupuolten kesken?
2. Kuvatkaa viraston nykytilanne, esimerkiksi tasa-arvosuunnitelmaan ja sen palkkakartoitukseen pohjautuen, onko naisten ja miesten palkkauksessa tunnistettu palkkaeroja sukupuolten välillä?
3. Kuvatkaa sukupuolten välisten palkkaerojen syitä, onko palkkaeroille hyväksyttävä syy?
4. Kuvatkaa viraston nykytilanne, esimerkiksi tasa-arvosuunnitelmaan ja sen palkkakartoitukseen pohjautuen, onko naisten ja miesten palkkauksessa tunnistettu kehittämiskohteita sukupuolten palkkauksellisen tasa-arvon edistämiseksi? Esim. arviointikriteerien terminologia ja määritelmät?
5. Onko virastolla tavoitetila jollakin aikavälillä näiden kehittämiskohteiden suhteen?
6. Mitä keinoja tavoitteen saavuttaminen virastolta vaatisi?
7. Miten virastoerän kohdentamista koskeva esitys vaikuttaisi mahdollisiin naisten ja miesten palkkauksessa tunnistettuihin kehittämiskohteisiin?